Editatón en Lugo dentro dos actos do Día da Ciencia en Galego no 2014. 
O **Día da Ciencia en Galego** é a celebración do Día Internacional da Ciencia en Galiza, no que o pobo galego fai un fincapé especial en resaltar máis aló das fronteiras o labor de todos os científicos deste territorio pasados e presentes. O seu principal obxectivo é salientar a difusión do coñecemento científico no idioma galego e poñer en voga as achegas dos galegos á ciencia universal.

Historia
--------

O Día da Ciencia en Galego celebrou a súa primeira edición en 2010, promovido por sindicatos e asociacións de profesorado de ensino medio, como parte da contestación ao *Decreto 79/2010, do 20 de maio, para o plurilingüismo no ensino non universitario de Galicia* que obrigaba a impartir as aulas de Matemáticas, Tecnoloxías e Física e química en español. Así, no encontro "Sumemos en galego" celebrado en xuño de 2010 en Compostela, no que participou profesorado destas materias convocados pola CIG-Ensino e a Plataforma Queremos Galego, tomouse, entre outros, o acordo de promover "unha semana da ciencia galega e un día da ciencia galega".

Edicións
--------

### I Día da Ciencia en Galego (2010)

Tema: Matemáticas

Homenaxeados: Ramón María Aller Ulloa; Afonso X o Sabio; James Clerk Maxwell

### II Día da Ciencia en Galego (2011)

Temas: A muller na ciencia; a Química

Homenaxeadas: Marie Curie; María Wonenburger

### III Día da Ciencia en Galego (2012)

Tema: Tecnoloxía

Homenaxeados: Ramón Verea; Leonardo da Vinci

### IV Día da Ciencia en Galego (2013)

Tema: a Arte

Homenaxeados: Isaac Díaz Pardo; Florence Nightingale; Richard Buckminster Fuller

### V Día da Ciencia en Galego (2014)

Tema: os sensores; a Física

Homenaxeados: Xosé Rodríguez González; Isaac Newton

### VI Día da Ciencia en Galego (2015)

Temas: A luz; os solos

Homenaxeados: Max Planck; Christiaan Huygens; Isidro Parga Pondal; Carlos Gómez-Reino Carnota

### VII Día da Ciencia en Galego (2016)

Temas: Bioloxía, os legumes.

Homenaxeados: Mendel, Cruz Gallástegui Unamuno.

### VIII Día da Ciencia en Galego (2017)

Temas: Viaxes pola Ciencia, viaxe do Beagle, Carta xeométrica de Galicia .

Homenaxeados: Charles Darwin, Domingo Fontán.

### IX Día da Ciencia en Galego (2018)

Temas: Cultura científica, cultura galega, Patrimonio cultural europeo.

Homenaxeados: Arquímedes, mestre Mateu.

### X Día da Ciencia en Galego (2019)

Temas: A lingua celta coma lingua indíxena de Galicia, Ano internacional das linguas indíxenas. A Táboa Periódica. Ano Internacional da Táboa Periódica.

Homenaxeados: Noam Chomsky e Manuel Murguía. Mendeleiev e Luís Liz Marzán.

### XI Día da Ciencia en Galego (2020)

Temas: A Saúde

Homenaxeados: Robert Koch e Ernesto Viéitez Cortizo

### XII Día da Ciencia en Galego (2021)

Temas: Ano internacional da economía creativa para un desenvolvemento sostible, a IA e os novos poliedros.

Homenaxeados: Alan Turing e Tarsy Carballás

### XIII Día da Ciencia en Galego (2022)

Temas: Ano das ciencias básicas para un desenvolvemento sostible, a Oceanografía, Simetría, Meteoroloxía.

Homenaxeados: Évariste Galois e Ángeles Alvariño González

### XIV Día da Ciencia en Galego (2023)

Temas: Saúde para todos

Homenaxeados: Alexander Fleming e Domingo García-Sabell

### XV Día da Ciencia en Galego (2024)

Temas: Astronomía

Homenaxeados: Galileo Galilei e Enrique Vidal Abascalç

Notas
-----

1. ↑  "Disposición do Diario Oficial de Galicia- Xunta de Galicia". *www.xunta.es*. Consultado o 2015-11-07.
2. ↑  "Sumemos en galego: continuaremos a dar as aulas na nosa lingua" (PDF). Xuño de 2010. Consultado o 07/11/2015.
3. ↑  "O dia da Ciencia en Galego 2018. IX día da Ciencia en Galego". *www.cienciaengalego.org*. 10 de marzo de 2018. Consultado o 13 de decembro de 2018.
4. 1 2  "XIV día da Ciencia en Galego". *cienciaengalego.org*. 30 de novembro de 2023. Consultado o 18 de marzo de 2024.

Véxase tamén
------------

### Bibliografía

* Villares Naveira, Luís (2010). *Estudos xurídicos sobre o Decreto para o plurilingüismo*. Laiovento. ISBN 84-8487-189-4.
* Díaz-Fierros Viqueira, Francisco; Mariño Alfonso, Xurxo (2012). *Escribir de ciencia en galego*. Consello da Cultura Galega. ISBN 978-84-92923-36-6.

### Outros artigos

* Día da Ciencia en Galicia

### Ligazóns externas

* Web do Día da Ciencia en Galego
* IGACIENCIA Arquivado 18 de xaneiro de 2013 en Wayback Machine.
* Coordinadora Galega de Equipos de Normalización e Dinamización Lingüística
* Conferencias e Videoconferencias do Mes da Ciencia en Galego